rejauldu/bengali-wikipedia huggingface dataset:
অশোক রোহানী একজন ভারতীয় রাজনীতিবিদ এবং ভারতীয় জনতা পার্টির সদস্য। রোহানী জবলপুর জেলার জবলপুর সেনানিবাস আসন থেকে মধ্যপ্রদেশ বিধানসভার সদস্য। Ashok Rohani gets dad's legacyMinister of State of Defence Visited Ordnance Factory, Vehicle Factory and Gun Carriage Factory at JabalpurMy Neta তিনি জবলপুর পৌর কর্পোরেশনের কর্পোরেটরও ছিলেন  তিনি ঈশ্বরদাস রোহানীর পুত্র, যিনি ২০০৩ থেকে ২০১৩ পর্যন্ত মধ্যপ্রদেশ বিধানসভার স্পিকার ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০১৩-২০১৮ বিষয়শ্রেণী:মধ্যপ্রদেশ বিধানসভার সদস্য ২০১৮-২০২৩
তামিলনাড়ু তৌহিদ জামাত (টিএনটিজে, তামিল: தமிழ்நாடு தவ்ஹீத் ஜமாஅத்) তামিলনাড়ুভিত্তিক একটি অরাজনৈতিক ইসলামি সংগঠন। এটি ২০০৪ সালে প্রতিষ্ঠিত হয়। এটি ইসলাম প্রচারের পাশাপাশি সামাজিক কর্মকাণ্ডে অবদান রেখে থাকে।  কার্যক্রম   তামিলনাড়ু তৌহিদ জামাত সংগঠনের কর্মীদের মাঝে রক্তদানে উৎসাহ প্রদান করে থাকে। এটি টানা দশ বার তামিলনাড়ুতে সর্বোচ্চ পরিমাণের রক্তদানের জন্য রাষ্ট্রীয় পুরস্কার জিতেছে। সংগঠনটি বিভিন্ন মানবিক বিপর্যয়ে আর্তমানবতার সেবা করে থাকে। সংগঠনটি ২০১৫ সালে তামিলনাড়ুর বন্যায় প্রায় ২৫ কোটি রুপির ত্রাণ প্রদান করেছিল। সংগঠনটি ডেঙ্গু জ্বর সম্পর্কে জনসচেতনতা সৃষ্টি করে থাকে।  তামিলনাড়ু তৌহিদ জামাত  তামিলনাড়ুতে বিভিন্ন ইস্যুতে সরব ছিল। তন্মধ্যে উল্লেখযোগ্য হল : বাবরি মসজিদ ইস্যু, মদের দোকান উচ্ছেদকরণ ও লোড শেডিং ইস্যু। সংগঠনটির নেতা পি জয়নুলআবেদিন সংগঠনটির কর্মীদের অহিংস প্রতিবাদে অংশ নেবার জন্য উপদেশ দিয়ে থাকেন। ২০১২ সালের সেপ্টেম্বরে মার্কিন কনস্যুলেট দেশটির নাগরিকদের চেন্নাই ভ্রমণের ক্ষেত্রে সতর্কতা জারি করেছিল, কেননা তামিলনাড়ু তৌহিদ জামাত তখন রাজ্যটিতে একটি ইসলামবিরোধী চলচ্চিত্রের বিরুদ্ধে প্রতিবাদে লিপ্ত ছিল। ২০১৪ সালের ২৮ জানুয়ারি সংগঠনটি রাজ্যটিতে মুসলমানদের জন্য সংরক্ষিত আসন বৃদ্ধির দাবি জানায়।  সাময়িকী  ক্রমিক নং নাম প্রকারভেদ১.উনারভু সাপ্তাহিক২.এগাথুভাম মাসিক   সাংগঠনিক কাঠামো  thumb|সালেমে তামিলনাড়ু তৌহিদ জামাত পরিচালিত একটি মসজিদ   ধাপ সংগঠন রাজ্য রাজ্য কার্যনির্বাহী কমিটি  রাজ্য পরিচালনা কমিটিরাজ্য অডিট কমিটি জেলা জেলা প্রশাসনিক কমিটি ব্রাঞ্চ ব্রাঞ্চ প্রশাসনিক কমিটি ছাত্র বিভাগ  চিকিৎসাসেবা কমিটি    সংগঠনটির দেশভিত্তিক শাখাগুলো হল:   নিখিল ভারত তৌহিদ জামাত  শ্রীলঙ্কা তৌহিদ জামাত  কাতার ভারত তৌহিদ কেন্দ্র  সংযুক্ত আরব আমিরাত তৌহিদ জামাত  যুক্তরাষ্ট্র তৌহিদ জামাত  যুক্তরাজ্য তৌহিদ জামাত  ফ্রান্স তৌহিদ জামাত  অস্ট্রেলিয়া তৌহিদ জামাত   সমালোচনা    শ্রীলঙ্কান মুসলমানদের কর্তৃক বিরোধিতা  তামিলনাড়ু তৌহিদ জামাতের শ্রীলঙ্কা শাখা 'শ্রীলঙ্কা তৌহিদ জামাত' শ্রীলঙ্কার স্থানীয় মুসলমানদের কর্তৃক বিরোধিতার সম্মুখীন হয়। তাদের বিরুদ্ধে সৌদি অর্থে ওহাবি মতবাদ প্রচারের অভিযোগ তোলে তারা। ২০১৫ সালে সংগঠনটি সিংহলী ভাষায় কুরআন অনুবাদ করে তার মোড়ক উন্মোচনের চেষ্টা করলে দেশটির মুসলিম সম্প্রদায় সেই অনুবাদকে খুঁতযুক্ত বলে অভিহিত করে।  শ্রীলঙ্কা তৌহিদ জামাত ,দলটির মূল শাখার প্রতিষ্ঠাতা পি. জয়নুলআবেদিনকে মোড়ক উন্মোচন অনুষ্ঠানে যোগ দিতে আমন্ত্রণ জানালে দেশটির মুসলমান সম্প্রদায় প্রতিবাদ জানায় ও তাকে দেশে ঢুকতে না দিতে সরকারের প্রতি অনুরোধ জানায়। সরকার তাদের আবেদনে সাড়া দেয়। শ্রীলঙ্কা তৌহিদ জামাতের সাধারণ সম্পাদক ঘটনার পরিপ্রেক্ষিতে জানান যে, তামিলনাড়ু তৌহিদ জামাত ও শ্রীলঙ্কা তৌহিদ জামাত একসাথে অনৈসলামিক প্রভাবমুক্ত আসল ইসলাম প্রচার করছে।   বৌদ্ধধর্ম ও গৌতম বুদ্ধ সম্পর্কে অপমানকর মন্তব্য  ২০১৩ সালে শ্রীলঙ্কা তৌহিদ জামাতের সাধারণ সম্পাদক আর. আবদুল রাজিক গৌতম বুদ্ধ ও বৌদ্ধধর্ম সম্পর্কে আপত্তিকর মন্তব্যের জন্য ব্যাপক সমালোচনার মুখে পড়েন। দেশটির বৌদ্ধ ধর্ম বিষয়ক বিভাগ দেশটির আদালতে আবদুল রাজিকের বিরুদ্ধে ধর্মীয় সম্প্রীতিতে ফাটল ধরানোর অভিযোগ করে। ২০১৬ সালের নভেম্বরে আবদুল রাজিককে গ্রেফতার করা হয় এবং ডিসেম্বর মাসে তাকে শর্তসাপেক্ষে জামিন দেওয়া হয়। ২০১৭ সালে শ্রীলঙ্কা তৌহিদ জামাত আনুষ্ঠানিকভাবে ক্ষমাপ্রার্থনার  জন্য সম্মতি জানায়। কিন্তু, সিসিডি দেখতে পায় যে, বৌদ্ধ ভিক্ষুদের নিয়ে আপত্তিকর মন্তব্য করার মাধ্যমে আবদুল রাজিক জামিনের শর্ত ভেঙেছেন।  তথ্যসূত্র  বিষয়শ্রেণী:২০০৪-এ প্রতিষ্ঠিত ইসলামি সংগঠন বিষয়শ্রেণী:ভারত ভিত্তিক ইসলামি সংগঠন
নাওয়া () ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৯ মিটার (১২১০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নাওয়া শহরের জনসংখ্যা হল ১৮,২২৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে নাওয়া এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ইনাতগঞ্জ ইউনিয়ন বাংলাদেশের হবিগঞ্জ জেলার নবীগঞ্জ উপজেলার একটি প্রশাসনিক এলাকা।   অবস্থান ও আয়তন  ইনাতগঞ্জ ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার উত্তর অংশে অবস্থিত একটি ইউনিয়ন। এই ইউনিয়নের উত্তর দিকে সুনামগঞ্জের জগন্নাথপুর উপজেলা, দক্ষিণ দিকে কুর্শি ইউনিয়ন, পশ্চিম দিকে করগাঁও ইউনিয়ন ও বড়ভাকৈর পূর্ব ইউনিয়ন এবং পূর্ব দিকে দীঘলবাক ইউনিয়ন অবস্থিত। ইনাতগঞ্জ ইউনিয়নের আয়তন ২২ বর্গ কিলোমিটার।   ইতিহাস  এনায়েত উল্লা নামের এক ব্যক্তি প্রথম একটি ছোট দোকান দিয়েছিলেন এবং তার নামানুসারে ইনাতগঞ্জ বাজারের নামকরণ করা হয়। ইনাতগঞ্জ বাজার এক সময় এশিয়ার পাটের বাণিজ্য কেন্দ্র ছিলো। বর্তমানের ইনাতগঞ্জ উচ্চ বিদ্যালয় যে জায়গায় সেই জায়গায় ছিলো পাটের গুদাম। বড় বড় জাহাজ এসে ভীড় হতো ইনাতগঞ্জ বাজারের কিনারে, তখনকার সময় মানুষ ওখান থেকে জাহাজে করে বিদেশ গমন করতো। এখনও ঐ জাহাজের নিদর্শন দেখতে পাওয়া যায় ইনাতগঞ্জ উচ্চ বিদ্যালয়ের ভিতর।   প্রশাসনিক বিন্যাস  ১৭টি মৌজা নিয়ে গঠিত এই ইউনিয়টিতে গ্রামের সংখ্যা ৩৫টি।   জনসংখ্যা উপাত্ত  এই ইউনিয়নের লোক সংখ্যা ২৭৬৫৩ জন ও পরিবারের সংখ্যা ৩৬৬৮টি।   শিক্ষা  এখানকার শিক্ষার হার ৭৩%। এখানে মোট শিক্ষা প্রতিষ্ঠানের সংখ্যা নিম্নরূপ:  সরকারি প্রাথমিক বিদ্যালয় - ১২ টি,  মাদ্রাসা - ২টি  মোস্তফাপুর আনোয়ারুল উলুম আলিম মাদরাসা  নাদামপুর হাফিজিয়া মাদ্রাসা।  উচ্চ বিদ্যালয় - ৩টি।  ইনাতগঞ্জ উচ্চ বিদ্যালয়  নাদামপুর উচ্চ বিদ্যালয়  ঘোলডোবা উচ্চ বিদ্যালয়  কলেজ -২টি  ইনাতগঞ্জ ডিগ্রি কলেজ,  নয়মৌজা কলেজ  বে-সরকারি বিদ্যালয় - ৩টি  পাঞ্জেরী কিন্ডারগার্টেন এন্ড জুনিয়র স্কুল,  ইনাতগঞ্জ ইসলামিক একাডেমি  টি ইউ কিন্ডারগার্ডেন   অন্যান্য স্থাপনা   ইনাতগঞ্জ উচ্চ বিদ্যালয়;  নাদামপুর উচ্চ বিদ্যালয়;  মোস্তফাপুর আলিম মাদ্রাসা;  বিবিয়ানা গ্যাসক্ষেত্র;  ২টি রাইস মিল;  ইনাতগঞ্জ পুলিশ ফাঁড়ি;  ইনাতগঞ্জ সরকারি হাসপাতাল;  ইনাতগঞ্জ উমরপুর বাঁধ।   উল্লেখযোগ্য ব্যক্তিত্ব   ইসমত আহমেদ চৌধুরী- হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।   হাট বাজার   ইনাতগঞ্জ বাজার।  বান্দের বাজার।  ঘোলডোবা বাজার।   তথ্যসূত্র    বহিঃসংযোগ   ইনাতগঞ্জ ইউনিয়ন - জাতীয় তথ্য বাতায়ন।  বিষয়শ্রেণী:নবীগঞ্জ উপজেলার ইউনিয়ন
স্পীড মেটাল হেভি মেটালের একটি উপধারা যার উৎপত্তি হয় ১৯৮০-এর দশকে ও যার শিকড় আছে হার্ডকোর পাঙ্ক ও ব্রিটিশ হেভি মেটালের নতুন স্রোতে। অলমিউজিকের মতে যা খুবই দ্রুতলয়ের ও কারিগরিভাবে চাহিদাসম্পন্ন। মোটরহেড ব্যান্ডকে কৃতিত্ব দেয়া হয় এই ধারার সঙ্গীতের আবিষ্কারক হিসেবে। জুডাস প্রিস্ট ও আয়রন মেইডেন ব্যান্ডেরও প্রভাব আছে এই ধারার সংগীতে। দ্বৈত গিটারের শব্দ এই ধারার সঙ্গীতের সবচেয়ে প্রধান বৈশিষ্ট্য। কুইন ব্যান্ডের স্টোন কোল্ড ক্রেজি গানটি যা তাদের ১৯৭৪ সালের অ্যালবাম শির হার্ট অ্যাটাক অ্যালবামের গান যা পরে থ্রাশ মেটাল ব্যান্ড মেটালিকা কাভার করেছিল ও ডিপ পার্পল ব্যান্ডের মেসিনহেড অ্যালবামের হাইওয়ে স্টার গানটি স্পীড মেটালের জন্য বড় অনুপ্রেরণা। স্পীড মেটাল ঘটনাক্রমে উদ্ভেষিত হয় থ্রাশ মেটালে। যদিও অনেকে এই দুই ধারাকে এক করেই দেখতে চান, কিন্তু তাদের মাঝে পার্থক্যও আছে। ইয়ান ক্রিস্টি তার বই সাউন্ড অব দ্যা বিস্টঃ দ্যা কম্পলিট হেডব্যাঙ্গিং হিস্ট্রি অব হেভি মেটাল-এ বলেনঃ ”থ্রাশ মেটাল লম্বা গানের দিকে, রিদমিক বিরতির দিকে বেশি মনোযোগ দেয় যখন স্পীড মেটাল অনেক পরিষ্কার ও সঙ্গীতের দিক থেকে জটিল একটা উপধারা যা এখনো ক্ল্যাসিক্যাল মেটালের দ্বৈত মেলোডির প্রতি বিশ্বস্ত। thumb|মোটরহেড এর সঙ্গিত পরিবেশন   আঞ্চলিক পার্থক্য  স্পীড মেটালের শব্দের পার্থক্য জায়গাভেদে পরিবর্তিত হয়। ইউরোপিয়ান ব্যান্ডগুলো ভেনম, মোটরহেড ও জুডাস প্রিস্ট ব্যান্ডের গান থেকে শেখে। জাপানি ব্যান্ডগুলো শব্দ আরো সুরেলা যা পাওয়ার মেটালের সাথে তুলনীয়।উত্তর আমেরিকান ব্যান্ডগুলোর শব্দ আরো দ্রুত ও অধিকতর আক্রমণাত্নক যা পরে থ্রাশ মেটাল আন্দোলনে প্রভাব রাখে।   বহিঃসংযোগ   allmusic.com  bbc.co.uk  www.vh1.com   allmusic.com   বিষয়শ্রেণী:রক সঙ্গীতের প্রকারভেদ বিষয়শ্রেণী:সঙ্গীত
দেব ডিডি হল ২০১৭ সালের একটি হিন্দি ওয়েব ধারাবাহিক, যা শোভা কাপুর এবং একতা কাপুরের ধারণায় নির্মিত এবং তাদের প্রযোজনা প্রতিষ্ঠান বালাজী টেলিফিল্মস-এর সাথে প্রযোজিত। ভিডিও অন ডিমান্ড প্ল্যাটফর্ম আল্ট বালাজী-এর জন্য এটি পরিচালনা করেছেন কেন ঘোষ। ওয়েব ধারাবাহিকটি ২০১৭ সালের ২১ এপ্রিল মুক্তি পায়। এতে কেন্দ্রীয় চরিত্রে অভিনয় করেছেন অসীমা বর্ধন, সঞ্জয় সুরি, অখিল কাপুর, রুমানা মোল্লা, রশ্মি আগদেকর এবং সন্দীপ পান্ডে। এই ওয়েব ধারাবাহিকটি দেবদাস উপন্যাসকে ভিন্নভাবে পুনরাবৃত্তি করে নির্মিত, যার মূল লেখক ছিলেন শরৎচন্দ্র চট্টোপাধ্যায়। দেব ডিডি ওয়েব ধারাবাহিকটি একজন আধুনিক তরুণীকে নিয়ে, যিনি ভারতীয় নারীদের কেমন হওয়া উচিত সে সম্পর্কে ধারণাটি ভাঙতে তার যথাসাধ্য চেষ্টা করেন। এই ধারাবাহিকের প্রথম মৌসুমের মোট ১১টি পর্ব আল্ট বালাজী এবং এর সাথে সম্পর্কিত ওয়েবসাইটগুলিতে উপলব্ধ।  দেব ডিডি ২ (মৌসুম ২) পরিচালনা করেছেন সমর ইকবাল এবং হর্ষ দেধিয়া। এটি ২০২১ সালের ২০ ফেব্রুয়ারী আল্ট বালাজী এবং জি৫-এ ডিজিটালভাবে মুক্তি পায়। এতে কেন্দ্রীয় চরিত্রে অভিনয় করেছেন সঞ্জয় সুরি, অসীমা বর্ধন, আমান উৎপল, রশ্মি আগদেকর, নওহিদ সাইরুসি, রুমানা মোল্লা, সুনীল সিহনা এবং দীপিকা আমিন। মৌসুম ২-এ মোট ১৭টি পর্ব রয়েছে এবং এগুলো হোমোফোবিয়া, লিঙ্গবাদ এবং নারীবাদ সম্পর্কে।   কুশীলব এবং ভূমিকা   অভিনেতা ভূমিকা বর্ণনা উপস্থিতি মৌসুম ১ মৌসুম ২ অসীমা বর্ধন দেবিকা "ভিকি" দ্বিবেদী দেবদাস  colspan=2  সঞ্জয় সুরি অনুরাগ চন্দ্রমুখী  colspan=2  অখিল কাপুর পার্থ পারো    আমান উৎপল পরিতোষ গুপ্ত    রশ্মি আগদেকর চাঁদনী চুন্নিলাল  colspan=2   রুমানা মোল্লা রাধা  colspan=2   সন্দীপ পান্ডে শ্রীকান্ত   colspan=2   জেসন শাহ ফিলিপ  colspan=2   নওহিদ সাইরুসি অদিতি কপাড়িয়া    দীপিকা আমিন কান্তা দ্বিবেদী দেবদাসের মা  colspan=2  সত্যজিৎ শর্মা অবস্থি     সুনীল সিনহা ধর্ম দ্বিবেদী দেবদাসের বাবা     গিরিশ সহদেব মামাজি    পল্লবী জয়সওয়াল মেঘনা     হাসিন হাসান নিজামী অরুণা     নাবিল আহমেদ সমিত      পর্ব    মৌসুম ১    মৌসুম ২    তথ্যসূত্র    বহিঃসংযোগ     আল্ট বালাজী-এ দেব ডিডি  জি৫-এ দেব ডিডি (মৌসুম ২)  বিষয়শ্রেণী:২০১৭-এ অভিষিক্ত ওয়েব ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:আল্ট বালাজীর মৌলিক অনুষ্ঠান বিষয়শ্রেণী:ভারতীয় এলজিবিটিকিউ সম্পর্কিত ওয়েব ধারাবাহিক
255px|thumb|left|একটি ৭৫০ মিলি পেরিয়ে বোতল (কাচের তৈরি) পেরিয়ে ফ্রান্সের গার দেপার্ত্যমঁ-র ভের্গেজে অবস্থিত একটি ঝর্ণাধারা থেকে প্রাপ্ত খনিজ পানি দিয়ে প্রস্তুত বোতলজাত পানীয়ের একটি ব্র্যান্ড।  ইউরোপে পানীয়টি ১ লিটার, ৭৫০ মিলিলিটার ও ৫০০ মিলিলিটার বোতলে এবং ৩৩০ মিলিলিটার ক্যানে পাওয়া যায়। সব পেরিয়ে বোতলগুলি সবুজ রঙের এবং একটি বিশেষ আকৃতিবিশিষ্ট। বোতলগুলি কাচের তৈরি, তবে ২০০১ সাল থেকে প্লাস্টিকের বোতলেও এটি পাওয়া যাচ্ছে।  পেরিয়ে পানীয়গুলি পাঁচটি স্বাদে পাওয়া যায়। স্বাদহীন এবং দুই ধরনের লেবুর স্বাদবিশিষ্ট মোট তিন ধরনের পেরিয়ে বহুদিন ধরে বিক্রি হচ্ছিল। অধুনা লেবুর আরেক রকমের স্বাদে এবং গোলাপী গ্রেপফ্রুট স্বাদের দুইটি নতুন ফ্লেভার বেরিয়েছে।  দক্ষিণ ফ্রান্সের যে ঝর্ণাটি থেকে পেরিয়ের পানি নেওয়া হয়, সেটির নাম লে বুইয়াঁ। এটি রোমান আমল থেকেই একটি স্পা হিসেবে পরিচিত। স্থানীয় ডাক্তার লুই পেরিয়ে ১৮৯৮ সালে ঝর্ণাটি কিনে নেন এবং এখানকার পানি বোতলে ভরে বিক্রি করা শুরু করেন। তিনি পরে স্যার সেইন্ট-জন হার্মসওয়ার্থ নামের এক ব্রিটিশ ধর্নাঢ্য ব্যক্তির কাছে ঝর্ণাটি বেচে দেন। হার্মসওয়ার্থ বিশেষ আকৃতির সবুজ বোতলে পানীয়টি বিক্রি করা শুরু করেন এবং ইংল্যান্ড ও আমেরিকায় জোর প্রচারণা চালান। বিজ্ঞাপনগুলিতে পেরিয়ে-কে খনিজ পানির শ্যাম্পেইন হিসেবে বর্ণনা করা হয়। সেসময় ইংল্যান্ড-আমেরিকাতে ফরাসি জিনিসের বেশ কদর ছিল।   তথ্যসূত্র    বহিঃসংযোগ   পেরিয়ে-র দাপ্তরিক ওয়েবসাইট  বিষয়শ্রেণী:বোতলজাত পানির মার্কা বিষয়শ্রেণী:কার্বন ডাই-অক্সাইডযুক্ত পানি বিষয়শ্রেণী:ফরাসি ব্র্যান্ড বিষয়শ্রেণী:কোমল পানীয় বিষয়শ্রেণী:ফরাসি মার্কা বিষয়শ্রেণী:নেসলে মার্কা
লিওঁর বড় মসজিদ (; গ্রান্দ মস্কে দে লিওঁ) হচ্ছে ফ্রান্সের ৬ষ্ঠ বৃহত্তম মসজিদ। প্রাতিষ্ঠানিক ভাবে ১৯৯৪ সালের ৩০ সেপ্টেম্বরে মসজিদটি উদ্বোধন করা হয়।  মসজিদটি ফ্রান্সের লিওঁর প্রেসকুলের ৫ কিমি পূর্বে, ১৪৬ বুলেভার্ড পিনেলে অবস্থিত। মসজিদটিতে নামাজ আদায়ের পাশাপাশি সাংস্কৃতিক সুবিধার ব্যবস্থা, একটি গ্রন্থাগার এবং একটি স্কুল অন্তর্ভুক্ত রয়েছে।  লিওঁর স্থপতি বল্যান্দ্রাস এবং মিরাবেউ মসজিদটির নকশা করেন। এটি মূলত সৌদি আরবের বাদশাহ ফাহাদ বিন আবদুল আজিজ এবং অন্যন্য মুসলিম দেশের অর্থায়নে নির্মিত মসজিদ। আধুনিক পশ্চিমা স্থাপত্যশৈলীর সাথে ঐতিহ্যবাহী মাগরেব স্থাপত্যশৈলি এবং  ক্যালিগ্রাফির সমন্বয় করে মসজিদটির নকশা করা হয়।  মসজিদের মূল ফটকটি পার্সিয়ান খিলান দিয়ে তৈরি। মসজিদটিতে ২৫ মিটার উচ্চতা বিশিষ্ট একটি মিনারও রয়েছে। মসজিদের প্রবেশদ্বারটি ২৩০ কলাম যুক্ত কাচের পিরামিড দ্বারা আবৃত।   ১৯৮০ সালে লিওঁতে একটি মসজিদ নির্মাণ প্রচারের জন্য একটি সমিতি গঠন করা হয়েছিল, তবে পরিকল্পনার অনুমতি পাওয়ার চেষ্টা বারবার বন্ধ করে দেওয়া হয়েছিল।  ১৯৯২ সালে ফ্রান্সের তৎকালীন স্বরাষ্ট্রমন্ত্রী চার্লস পাসকোয়া মসজিদটি চালু করার সময় তিনি ইসলামি মৌলবাদবাদের উত্থানের বিরুদ্ধে সতর্ক করেছিলেন।   মসজিদটির ‘এআরজিএমএল’ নামের একটি সংস্থা আছে। এটি হালাল সনদপত্র প্রদানের (সার্টিফিকেশন) কাজ করে। এটি ফ্রান্সের হালাল সনদপত্র প্রদানের সবচেয়ে নির্ভরযোগ্য সংস্থা।   তথ্যসূত্র    বহিঃসংযোগ    ওয়েবসাইট  বিষয়শ্রেণী:ফ্রান্সের মসজিদ
পাংশা বাংলাদেশের ঢাকা বিভাগের একটি শহর। এটি চন্দনা নদীর তীরে রাজবাড়ী জেলায় অবস্থিত এবং পাংশা উপজেলার সদরদপ্তর। বৃহত্তর ফরিদপুরের এই প্রাচীন জনপদটি চন্দনা নদীকে কেন্দ্র করে গড়ে ওঠে। ১৯৯০ সালে এটি পৌরশহরের মর্যাদা লাভ করে। পাংশা পৌরসভার আয়তন  এবং ৩৬,৪৪৫ জন মানুষ বসবাস করে। জনসংখ্যার ভিত্তিতে এটি রাজবাড়ী জেলায় দ্বিতীয় বৃহত্তম শহর।   নামকরণ   পূর্বে পাংশা 'নারায়ণপুর' বলে পরিচিত ছিল। গঙ্গা থেকে উৎপন্ন চন্দনা নদীতে প্রচুর পাঙ্গাশ মাছ পাওয়া যেত। এই পাঙ্গাশের কারণেই নারায়ণপুর 'পাঙ্গাশী' নামে পরিচিত হয় যা পরবর্তীতে 'পাংশা' রূপ ধারণ করে। ১৮৭২ সালে রেল স্থাপিত হওয়ার সময়ে পাংশা স্টেশন নাম দেখা যায়। এতে বোঝা যায় পাংশা নাম তারও পূর্ব থেকে প্রচলিত।   ইতিহাস   শাহ জুঁই নামক একজন সুফি সাধক ১৬৩০ সালের দিকে আফগানিস্তান থেকে ইসলাম ধর্ম প্রচারের উদ্দেশ্যে এখানে আসেন। পাংশার পুরাতন বাজারে শাহ জুঁইয়ের মাজার রয়েছে।  পাংশা বিভিন্ন সময়ে বিভিন্ন জেলার অধীনে ছিল। ১৭৯৩ সালের দিকে এটি যশোর জেলার গোয়ালন্দ মহকুমার অন্তর্ভুক্ত ছিল। ১৮৫৭ সালে পাবনা জেলার অধীনে কুমারখালী মহকুমা প্রতিষ্ঠিত হলে এটি তার অন্তর্ভুক্ত হয়। ১৮৬৩ সালে পাংশা থানা প্রতিষ্ঠিত হয়। ১৮৭১ সালে কুমারখালী মহকুমা বিলুপ্ত হয়ে যায় এবং কুমারখালী মহকুমার কুমারখালী ও খোকসা নদীয়া জেলাভুক্ত কুষ্টিয়া মহকুমার অন্তর্ভুক্ত হয়ে যায়। অপরদিকে পাংশা গোয়ালন্দ মহকুমার অন্তর্ভুক্ত হয়।  ১৯৮৪ সালে রাজবাড়ী জেলা প্রতিষ্ঠিত হলে এটি রাজবাড়ী জেলার একটি থানায় রূপান্তর হয়। ২০০৯ সালে একটি প্রজ্ঞাপন জারির মাধ্যমে পাংশা উপজেলার  ৭টি ইউনিয়ন নিয়ে কালুখালী উপজেলা প্রতিষ্ঠিত করা হয়।  পাংশা একসময় দেশী কাপড়, গামছা ও ছিটের জন্য প্রসিদ্ধ ছিল। এখানকার অনেকেই এখনো মৃৎশিল্প পেশায় জড়িত রয়েছেন।   শিক্ষাপ্রতিষ্ঠান    পাংশা সরকারি কলেজ (১৯৬৯)  পাংশা মহিলা কলেজ (১৯৯৬)  আইডিয়াল গার্লস কলেজ (১৯৯৯)  পাংশা পলিটেকনিক ইনস্টিটিউট (২০১২)  পাংশা সরকারি জর্জ উচ্চ বিদ্যালয় (১৯১৬)  পাংশা পাইলট বালিকা উচ্চ বিদ্যালয় (১৯৬৬)  কাজী আব্দুল মাজেদা একাডেমী (১৯৮৫)   গ্রন্থপঞ্জি         তথ্যসূত্র    বহিঃসংযোগ        বিষয়শ্রেণী:ঢাকা বিভাগের জনবহুল স্থান বিষয়শ্রেণী:বাংলাদেশের শহর
দ্বাদশ শিব মন্দির বাংলাদেশের সাতক্ষীরা জেলার আশাশুনি উপজেলার বুধহাটা ইউনিয়নে অবস্থিত একটি শিব ও কালি মন্দির।১১৪৬ সনে খুলনা জেলার পাইকগাছা থানার রাড়ুলী গ্রামের রাজা রাজ বংশী এ মন্দির টি প্রতিষ্টা করেন।  অবস্থান সাতক্ষীরা জেলার আশাশুনি থানার বুধহাটা ইউনিয়নে বুধহাটা গ্রামে অবস্থিত।  ইতিহাস জমিদার বাবু রাজবংশী প্রায় ২৫০ বছর পূর্বে মন্দিরটি নির্মাণ করেন। নির্মাণকাল এখানে ১২ টি শিব মন্দির এবং একটি কালী মন্দির নির্মিত হয়। তবে কালের করাল গ্রাসে ১৯৭১ সালের মন্দির টি  ব্যাপক ভাংচুর করা হয় বর্তমানে ৬ টি শিব মন্দির এবং একটি কালী মন্দিরি একটি কৃষ্ণ মন্দির টিকে আছে।বুধহাটা-দ্বাদশ-শিব-ও-কালী-মন্দির১৯৭৬ সালের দিকে নওয়াপাড়া গ্রামের দ্বীনবন্ধু সরকার ও মহাজনপুর গ্রামের কার্ত্তিক দেবনাথ,রমেশ দেবনাথ মন্দির টি সংস্কার শুরু করেন। কিন্তু ব্যক্তি পর্যায়ের সংস্কার বেশী দূর এগিয়ে নেওয়া সম্ভব হয়নি।পরবত্তীতে সাংবাদিক সচ্চিদানন্দদেসদয়ের তত্বাবধনে নবজাগরনী সাংস্কৃতিক সংঘ মন্দিরটি রক্ষা করার ব্যাপক প্রচেষ্টা চালায়।  পূজা অর্চনা মন্দিরে প্রাত্যহিক পূজা অর্চনা অনুষ্ঠিত হয়। জন্মাষ্টামী, রাসপূর্ণিমা,বাৎসরিক কালী পূজা, বাসন্তী পূজা এবং বাৎসরিক জগদ্ধাত্রী পূজো সাড়ম্বরে আয়োজন করা হয়। চৈত্র সংক্রান্তিতে মন্দিরে শিবের মাথায় জলদান করা  ছাড়াও বাৎসরিক মহানাম অনুষ্ঠিত হয়।   যাতায়াত  সাতক্ষীরা জেলা সদরের বাস টার্মিনাল থেকে বাসে করে সরাসরি বুধহাটা বাজারে এসে পায়ে হেটেই শিব মন্দিরে চলে যাওয়া যায়। বাজার থেকে মন্দিরের দূরত্ব তিন মিনিটের হাঁটা পথ।  তথ্যসূত্র  বিষয়শ্রেণী:শিব মন্দির বিষয়শ্রেণী:সাতক্ষীরা জেলার হিন্দু মন্দির বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা বিষয়শ্রেণী:১৮শ শতাব্দীর হিন্দু মন্দির বিষয়শ্রেণী:সাতক্ষীরা জেলার দর্শনীয় স্থান
সিদি গৌইসেম মসজিদ () একটি তিউনিসিয়ান মসজিদ যা তিউনিস শহরের মদিনার (পুরাতন শহর) উত্তরে বাব সুইকা উপশহরে অবস্থিত।   অবস্থান    মসজিদটি নাসের বেন জাফার সড়কের ৩৯ নম্বরে অবস্থিত।  ম্যাপে মসজিদের অবস্থান   নামের উৎস  এই মসজিদের নামকরণ করা হয়েছে এর প্রতিষ্ঠাতা শেখ মোহাম্মেদ গৌইসেম আল নোয়াওয়ি () এর নামে। তিনি ১৬২৩ সালে জন্মগ্রহণ করেন এবং ১৭০২ সালে মৃত্যুবরণ করেন। তিনি সিদি মাহরেজ মসজিদে হাদীস পড়াতেন।   বিবরণ  ঐতিহাসিক মোহামেদ বেলখোজার মতে, মসজিদের প্রতিষ্ঠাতাকে ১৮শ শতকে মসজিদের ভেতরেই দাফন করা হয়। তবে কবরটির ওপর কোনো শিলালিপি নেই।   সূত্র   বিষয়শ্রেণী:আফ্রিকার সুন্নি মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৭শ শতাব্দীর আফ্রিকার মসজিদ বিষয়শ্রেণী:তিউনিসিয়ার মসজিদ
থাম্ব|বংকোচ প্রকাশনা বংকোচ প্রকাশনা, একটি থাই প্রকাশনী, যা থাইল্যান্ডে অবস্থিত। এটি মূলত শোজো, রোম্যান্স এবং ফ্যান্টাসি কমিকস তৈরি করত। বিবুলকিজ, নেশন এবং সিয়াম ইন্টার কমিক্সের পাশাপাশি, ১৯৯০-এর দশকে থাইল্যান্ডে কমিক প্রকাশনার ৪টি প্রতিষ্ঠানের মধ্যে এটি একটি ছিল।  বইগুলির দাম প্রায় ৪৫ থেকে ২০০ বাথ (২০০৯)।   গ্যালারী    তথ্যসূত্র    বহিঃসংযোগ   বংকোচ কমিকস  বিষয়শ্রেণী:থাইল্যান্ডের গণমাধ্যম কোম্পানি
{{subst:empty template|}} Use of the Hangon tag 25px|alt=|link=I saw the  template on this page, and I wanted to help. You seem to have misunderstood the use of the  template. To contest a proposed speedy deletion you add  to the page in question (the page that an editor has tagged for speedy deletion), just below the speedy delete tag (which usually has a name that starts with db (for "delete because")). You do not add it to your user talk page below the message informing you that a page has been tagged for speedy deletion, because then people looking at the page tagged for speedy deletion won't see it.  If a page has been deleted before you see the message, or in spite of your use of hangon, you can send a message to the deleting admin on his or her user talk page. If you click on a link to a deleted page you will see the relevant deletion log entries, which will show you the user ID of the admin who did the deletion. Usage: {{subst: HangonUse}} ~~~~  or  {{subst: HangonUse|icon=<link to icon image>}} ~~~~  by default the "Information" "i" icon is used.  Use this template when a user has placed  on his or her user talk page, near a notice of an impending speedy deletion, and apparently in response to that notice. Also remove the hangon tag.  Note that since this template creates a section header, the use of subst is vital or users editing the section may mistakenly edit the template instead.  বিষয়শ্রেণী:সিএসডি সতর্কবার্তা টেমপ্লেট
ডাঃ সিভি রমন বিশ্ববিদ্যালয়, বিহার ( সিভিআরইউ ) হলো একটি বেসরকারি বিশ্ববিদ্যালয়  যা ভারতের বিহারের বৈশালী জেলার ভগবানপুরে অবস্থিত। বিশ্ববিদ্যালয়টি ২০১৮ সালে অল ইন্ডিয়া সোসাইটি ফর ইলেকট্রনিক্স অ্যান্ড কম্পিউটার টেকনোলজি (AISECT) দ্বারা অধিভুক্ত, ২০১৩-এর আইন অনুযায়ী এই বিশ্ববিদ্যালয়টি প্রতিষ্ঠিত হয়েছিল, বিহারে ছয়টি বেসরকারি বিশ্ববিদ্যালয়ের মধ্যে চতুর্থ, প্রথম তিনটি বেসরকারি বিশ্ববিদ্যালয়, কে কে ইউনিভার্সিটি এবং সন্দীপ বিশ্ববিদ্যালয়, সিজউল এবং পরে অ্যামিটি বিশ্ববিদ্যালয়, পাটনা। বিশ্ববিদ্যালয়টি ১০ জানুয়ারী ২০১৮-এ বিহারের মন্ত্রিসভা দ্বারা অনুমোদিত হয়েছিল, ৭ ফেব্রুয়ারি ২০১৮-এ সরকারি এমপিওভুক্ত হয়   এবং বিশ্ববিদ্যালয়টি জুলাই ২০১৮ এর অধিবেশনে চালু করা হয়। বিশ্ববিদ্যালয়টির পাঁচটি অনুষদে বিভিন্ন ডিপ্লোমা, স্নাতক এবং স্নাতকোত্তর কোর্স চালু আছে। এটি দেশের প্রথম নোবেল বিজয়ী সিভি রমনের নামে নামকরণ করা হয়েছে।   শিক্ষা  প্রতিষ্ঠানটি পাঁচটি অনুষদের মাধ্যমে ডিপ্লোমা, স্নাতক এবং স্নাতকোত্তর কোর্স :   বাণিজ্য ও ব্যবস্থাপনা অনুষদ  কলা ও মানবিক অনুষদ  বিজ্ঞান অনুষদ  কম্পিউটার সায়েন্স ও আইটি অনুষদ  কৃষি অনুষদ  প্রকৌশল ও প্রযুক্তি অনুষদ  রাষ্ট্রবিজ্ঞান বিভাগ  বিভাগীয় প্রধান: ডাঃ মনীশ রঞ্জন   তথ্যসূত্র    বহিঃসংযোগ      বিষয়শ্রেণী:ভারতের শিক্ষাপ্রতিষ্ঠান বিষয়শ্রেণী:ভারতের বিশ্ববিদ্যালয় বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:২০১৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিহারের বিশ্ববিদ্যালয়
/**  * XTools ArticleInfo gadget  * Based on meta.wikimedia.org/wiki/User:Hedonil/XTools  * Documentation: mediawiki.org/wiki/XTools/ArticleInfo_gadget  * Released under GPL 3.0+ license  * For updates, please copy and paste from https://xtools.wmcloud.org/articleinfo-gadget.js  */ $(function () {     if (mw.config.get('wgArticleId') === 0 || // no deleted articles, no special pages             mw.config.get('wgCurRevisionId') !== mw.config.get('wgRevisionId') || // only current revision             mw.config.get('wgAction') !== 'view') { // only when viewing a page, not editing         return;     }      var $result,         markup = ".";     $(markup).insertBefore('#contentSub');     $result = $('#xtools_result');      var loadinganimation = window.setInterval(function () {         if ($result.html() === '.  ') {             $result.html(' . ');         } else if ($result.html() === ' . ') {             $result.html('  .');         } else {             $result.html('.  ');         }     }, 300);      $.get(         'https://xtools.wmcloud.org/api/page/articleinfo/' +         mw.config.get('wgServerName') + '/' +         mw.config.get('wgPageName').replace(/["?%&+\\]/g, escape) + '?format=html' +         '&uselang=' + mw.config.get('wgUserLanguage')     ).done(function (result) {         $result.html(result);         clearInterval(loadinganimation);     }); });
ডেনিস গ্যামসি (; জন্ম: ১৭ ফেব্রুয়ারি, ১৯৪০) নাটালের গ্ল্যানউড এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৭০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। ডানহাতে ব্যাটিংয়ে পারদর্শী ছিলেন তিনি।   প্রথম-শ্রেণীর ক্রিকেট  ১৯৫৮-৫৯ মৌসুম থেকে ১৯৭২-৭৩ মৌসুম পর্যন্ত ডেনিস গ্যামসি’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই নাটাল দলের পক্ষে খেলেছিলেন।  দূর্ভাগ্যজনকভাবে ডেনিস গ্যামসি’র দক্ষিণ আফ্রিকা দলে অংশগ্রহণ শুভ হয়নি। অংশগ্রহণের পরপরই দক্ষিণ আফ্রিকা দল আন্তর্জাতিক পর্যায়ে নিষেধাজ্ঞার কবলে পড়ে। চমৎকার উইকেট-রক্ষক হিসেবে আবির্ভূত হয়েছিলেন। ১৯ বছর বয়সে প্রথম-শ্রেণীর ক্রিকেটে তার অভিষেক ঘটে। অভিষেক খেলায় আট ক্যাচ ও একটি স্ট্যাম্পিং করেছিলেন। এর পরপরই নিজেকে নাটালের প্রথম পছন্দের উইকেট-রক্ষক হিসেবে পরিচিতি ঘটান।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেনিস গ্যামসি। ২২ জানুয়ারি, ১৯৭০ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৭০ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।  খেলার সংখ্যা কম থাকায় আন্তর্জাতিক অঙ্গনে তার অংশগ্রহণ কম ছিল। এছাড়াও, ডেনিস লিন্ডসে’র উপস্থিতি থাকা সত্ত্বেও ১৯৬৫ সালে দক্ষিণ আফ্রিকা দলের সাথে ইংল্যান্ড গমনের সুযোগ পান। অবশেষে, ১৯৬৯-৭০ মৌসুমে বিল লরি’র নেতৃত্বাধীন অস্ট্রেলিয়ার বিপক্ষে সিরিজের প্রথম দুই টেস্ট খেলেন। তবে, ডেনিস লিন্ডসেকে অগ্রাধিকার দেয়ায় তাকে এ স্থান ত্যাগ করতে হয়।  পরবর্তী তিন মৌসুম কয়েকটি খেলায় অংশ নিয়েছিলেন। এরপর, তিনি খেলার জগৎকে বিদেয় জানান। বর্ণবাদের বিপক্ষে অবস্থান নেন ও জোড়ালো ভূমিকা রাখেন।   অবসর  ১৯৭০ সালে প্রথমদিকে দক্ষিণ আফ্রিকান ক্রিকেটারদের অন্যতম হিসেবে মিশ্র ক্রীড়া আয়োজনের স্বপক্ষে জোড়ালো ভূমিকা পালন করেছিলেন।Jon Gemmell, The Politics of South African Cricket, Routledge, London, 2004, p. 93-94. এর অল্প কিছুদিন পর দক্ষিণ আফ্রিকা ক্রিকেট ক্লাব গঠন করেন। এ ক্লাবটি দক্ষিণ আফ্রিকার অন্যতম প্রথম মিশ্র বর্ণ নিয়ে গঠিত দল।Gemmell, p. 96.   তথ্যসূত্র    আরও দেখুন   গডফ্রে ক্রিপস  গ্রাহাম শ্যাভলিয়ের  ফ্রি স্টেট ক্রিকেট দল  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইহুদি ক্রিকেটার বিষয়শ্রেণী:ইহুদি দক্ষিণ আফ্রিকান ক্রীড়াবিদ বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:সাউথ আফ্রিকান ইউনিভার্সিটিজের ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:উইকেট-রক্ষক